ՀԱՎԵԼՎԱԾ

Եվրասիական տնտեսական հանձնաժողովի կոլեգիայի  
2015 թվականի փետրվարի 10-ի թիվ 13 որոշման

ՓՈՓՈԽՈՒԹՅՈՒՆՆԵՐ

Եվրասիական տնտեսական հանձնաժողովի կոլեգիայի 2012 թվականի դեկտեմբերի 11-ի թիվ 270 որոշման մեջ կատարվող

1. Անվանման մեջ և 1-ին կետում «Մաքսային միության և Միասնական տնտեսական տարածքի» բառերը փոխարինել «Եվրասիական տնտեսական միության» բառերով։

2. Նշված որոշմամբ հաստատված՝ Համաձայնեցված մակրոտնտեսական քաղաքականության վարման նպատակներով Մաքսային միության և Միասնական տնտեսական տարածքի անդամ պետությունների լիազորված մարմինների ու Եվրասիական տնտեսական հանձնաժողովի միջև տեղեկատվության փոխանակման կարգը շարադրել հետևյալ խմբագրությամբ.

«ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի 2012 թվականի դեկտեմբերի 11-ի թիվ 270 որոշմամբ (Եվրասիական տնտեսական հանձնաժողովի կոլեգիայի 2015 թվականի փետրվարի 10-ի թիվ 13 որոշման խմբագրությամբ)

ԿԱՐԳ

hամաձայնեցված մակրոտնտեսական քաղաքականության վարման նպատակներով Մաքսային միության և Միասնական տնտեսական տարածքի անդամ պետությունների լիազորված մարմինների ու Եվրասիական տնտեսական հանձնաժողովի միջև տեղեկատվության փոխանակման

1. Սույն Կարգը մշակվել է «Համաձայնեցված մակրոտնտեսական քաղաքականության վարման մասին» արձանագրության 4–րդ կետին համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի 14-րդ հավելված)՝ Եվրասիական տնտեսական միության անդամ պետությունների (այսուհետ` անդամ պետություններ) և Եվրասիական տնտեսական հանձնաժողովի (այսուհետ` Հանձնաժողով) միջև արդյունավետ փոխգործակցության ապահովման նպատակներով, համաձայնեցված մակրոտնտեսական քաղաքականություն անցկացնելու նպատակներով տեղեկատվության փոխանակման միջոցով և սահմանում է Հանձնաժողովի և անդամ պետությունների լիազորված մարմինների գործողությունների հաջորդականությունը։

2. Սույն Կարգի կիրառման նպատակներով օգտագործվում են հետևյալ հիմնական հասկացությունները՝

տեղեկատվություն՝ տեղեկություններ, որոնցով փոխանակվում են անդամ պետությունների լիազորված մարմինները և Հանձնաժողովը՝ սույն Կարգի իրականացման նպատակներով.

լիազորված մարմիններ՝ անդամ պետությունների գործադիր իշխանության մարմիններ, որոնք էկոնոմիկայի, ֆինանսների և այլ ոլորտներում պետական քաղաքականության մշակման և նորմատիվ իրավական կարգավորման ուղղությամբ գործառույթներ են իրականացնում և պատասխանատու են տեղեկատվության ձևավորման և (կամ) Հանձնաժողովին, ինչպես նաև անդամ պետությունների բանկերին այն տրամադրելու համար։

3. Լիզորված մարմինները Հանձնաժողով են ներկայացնում հետևյալ տեղեկատվությունը՝

ա) անդամ պետությունների սոցիալ-տնտեսական զարգացման ցուցանիշները (ներկայացվում են «Եվրասիական տնտեսական միության պաշտոնական վիճակագրական տեղեկատվության ձևավորման և տարածման կարգի մասին» արձանագրությանը համապատասխան («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 4 հավելված)).

տնտեսական զարգացման կայունությունը որոշող մակրոտնտեսական ցուցանիշները.

պետական կառավարման սեկտորի համախմբված բյուջեի տարեկան պակասորդը (տոկոսներով՝ համախառն ներքին արդյունքի նկատմամբ).

պետական կառավարման սեկտորի պարտքը (տոկոսներով՝ համախառն ներքին արդյունքի նկատմամբ).

գնաճի մակարդակը (սպառողական գների ինդեքսը)` տարեկան արտահայտությամբ (դեկտեմբերը նախորդ տարվա դեկտեմբերի նկատմամբ, տոկոսներով).

տնտեսության զարգացման մակարդակը և դինամիկան որոշող մակրոտնտեսական ցուցանիշները.

համախառն ներքին արդյունքի աճի տեմպերը (նախորդ տարվա նկատմամբ, տոկոսներով) (հաշվարկվում է որպես համախառն ներքին արդյունքի ծավալի ֆիզիկական ինդեքս).

բնակչության մեկ շնչին ընկնող համախառն ներքին արդյունքը՝ ըստ գնողունակության պարիտետի (ԱՄՆ հազ. դոլարով) (տվյալ ցուցանիշի վերաբերյալ տեղեկությունը ձևավորվում է Հանձնաժողովի կողմից՝ Համաշխարհային բանկի տվյալների հիման վրա, Ռուսաստանի Դաշնության մասով տվյալ ցուցանիշի հաշվարկի համար օգտագործվում են «Ինտերնետ» տեղեկատվական-հեռահաղորդակցական ցանցի (այսուհետ` «Ինտերնետ» ցանց) պաշտոնական կայքում` Պետական վիճակագրության դաշնային ծառայության պաշտոնական կայքում, հրապարակված և Տնտեսական համագործակցության և զարգացման կազմակերպության (ՏՀԶԿ) հետ համաձայնեցված տվյալները).

վճարային հաշվեկշռի ընթացիկ գործառնությունների հաշվի մնացորդը (ԱՄՆ մլն. դոլարով և տոկոսներով՝ համախառն ներքին արդյունքի նկատմամբ).

ազգային արժույթի իրական արդյունավետ փոխարժեքի ինդեքսը (միջին տարեկան կտրվածքով և դեկտեմբերը նախորդ տարվա դեկտեմբերի նկատմամբ, տոկոսներով) (Բելառուսի Հանրապետության և Ռուսաստանի Դաշնության համար՝ ազգային արժույթի իրական արդյունավետ փոխարժեքի ինդեքսը).

ինտեգրման աստիճանը սահմանող մակրոտնտեսական ցուցանիշներ՝

յուրաքանչյուր անդամ պետության տնտեսությանն ուղղված ազգային ներդրումների, այդ թվում՝ ուղղակի ներդրումների ծավալը (ԱՄՆ մլն. դոլարով).

յուրաքանչյուր անդամ պետության կողմից ազգային տնտեսության մեջ կատարված ներդրումների, այդ թվում՝ ուղղակի ներդրումների ծավալը (ԱՄՆ մլն. դոլարով).

անդամ պետությունների արտահանման, ներմուծման և արտաքին առևտրային շրջանառության ընդհանուր ծավալում յուրաքանչյուր անդամ պետության մասնաբաժինը (տոկոսներով) (հաշվարկվում է Հանձնաժողովի կողմից).

բ) միջնաժամկետ ժամանակահատվածի համար սոցիալ–տնտեսական զարգացման կանխատեսումները (ծրագրերը) (ներկայացվում են տարեկան), այդ թվում՝

սոցիալ–տնտեսական զարգացման կանխատեսումների մշակման առաջին փուլի նյութերը (Հայաստանի Հանրապետության համար՝ Հայաստանի Հանրապետության սոցիալ–տնտեսական զարգացման կանխատեսման նախագիծը միջնաժամկետ հեռանկարում, Բելառուսի Հանրապետության համար՝ Բելառուսի Հանրապետության սոցիալ–տնտեսական զարգացման կանխատեսման նախագիծը կարճաժամկետ հեռանկարում, Ղազախստանի Հանրապետության համար՝ Ղազախստանի Հանրապետության սոցիալ–տնտեսական զարգացման կանխատեսման նախագիծը` 5-ամյա ժամանակահատվածի համար, Ռուսաստանի Դաշնության համար՝ Ռուսաստանի Դաշնության տնտեսության գործունեության սցենարային պայմանները և Ռուսաստանի Դաշնության սոցիալ–տնտեսական զարգացման կանխատեսման հիմնական պարամետրերը` հերթական ֆինանսական տարվա և պլանային ժամանակահատվածի համար՝ դրանց հաստատման (հավանության) օրվանից 5 աշխատանքային օրվա ընթացքում).

սոցիալ–տնտեսական զարգացման կանխատեսումների մշակման երկրորդ փուլի նյութերը (Հայաստանի Հանրապետության համար՝ Հայաստանի Հանրապետության սոցիալ–տնտեսական զարգացման կանխատեսումը` հերթական ֆինանսական տարվա համար, Բելառուսի Հանրապետության համար՝ Բելառուսի Հանրապետության սոցիալ–տնտեսական զարգացման կանխատեսումը կարճաժամկետ հեռանկարում, Ղազախստանի Հանրապետության համար՝ Ղազախստանի Հանրապետության սոցիալ–տնտեսական զարգացման կանխատեսումը` 5-ամյա ժամանակահատվածի համար, Ռուսաստանի Դաշնության համար՝ Ռուսաստանի Դաշնության սոցիալ–տնտեսական զարգացման կանխատեսումը` հերթական ֆինանսական տարվա և պլանային ժամանակահատվածի համար՝ դրանց հաստատման (հավանության) օրվանից 5 աշխատանքային օրվա ընթացքում).

գ) սոցիալ–տնտեսական զարգացման երկարաժամկետ (5 տարուց ավելի) ծրագրերը (պլաններ, ռազմավարություններ, հայեցակարգեր), տնտեսական զարգացման և մակրոտնտեսական քաղաքականության ոլորտում գործողությունների և միջոցների պլանները (ներկայացվում են դրանց հաստատման (հավանության, ընդունման) օրվանից 7 աշխատանքային օրվա ընթացքում).

դ) մակրոտնտեսական քաղաքականության, բյուջետային, հարկային և դրամավարկային քաղաքականության մշակման և իրագործման ոլորտում հիմնական նորմատիվ իրավական ակտերը, ինչպես նաև տնտեսական իրավիճակի հաստատունացմանը և տնտեսական զարգացման կայունության բարձրացմանն ուղղված ակտերը (ներկայացվում են դրանց հաստատման (հավանության, ընդունման) օրվանից 7 աշխատանքային օրվա ընթացքում).

ե) այլ տեղեկություններ (Հանձնաժողովի օպերատիվ հարցումների համաձայն ներկայացվում են մեկանգամյա կամ պարբերական հիմքով):

4. Լիզորված մարմիններն ինքնուրույն որոշում են սույն Կարգի 3-րդ կետի «գ» և «դ» ենթակետերին համապատասխան տրամադրվող տեղեկությունների ցանկը և կազմը։

Սույն Կարգի 3-րդ կետի բ–ե ենթակետերում նշված տեղեկությունները Հանձնաժողովի մակրոտնտեսական քաղաքականության դեպարտամենտի էլեկտրոնային փոստի պաշտոնական հասցեին՝ [dmp@eecommission.org](mailto:dmp@eecommission.org), ուղարկվում են էլեկտրոնային տարբերակով։ Եթե տվյալ տեղեկությունը Ինտերնետ ցանցի պաշտոնական կայքերում բաց հասանելիությամբ տեղադրված է անդամ պետության կողմից, ապա էլեկտրոնային փոստով նշված տեղեկության փոխարեն կարող է ուղարկվել հրապարակման աղբյուրի հղումը։

5. Ստացված տեղեկատվության հիման վրա՝ Հանձնաժողովը պատրաստում է հետևյալ փաստաթղթերը և նյութերը՝

ա) անդամ պետությունների սոցիալ–տնտեսական զարգացման վերլուծության մասին տեղեկություններ՝ յուրաքանչյուր եռամսյակ՝ անդամ պետությունների սոցիալ–տնտեսական զարգացման ցուցանիշների մասին տեղեկություններ ստանալու ամսաթվից 30 օրացուցային օրվա ընթացքում.

բ) անդամ պետությունների տնտեսական զարգացման կայունությունը որոշող մակրոտնտեսական ցուցանիշների վիճակի դիտանցման մասին տեղեկություններ՝ յուրաքանչյուր եռամսյակ՝ անդամ պետությունների տնտեսական զարգացման կայունությունը որոշող մակրոտնտեսական ցուցանիշների մասին տեղեկություններն ստանալու ամսաթվից 30 օրացուցային օրվա ընթացքում, ինչպես նաև ամեն տարի՝ ապրիլի 1-ին.

գ) ամեն տարի՝ ապրիլի 1-ին՝ անդամ պետությունների սոցիալ–տնտեսական զարգացման արդյունքների և հեռանկարների և մակրոտնտեսական քաղաքականության ոլորտում անդամ պետությունների կողմից ձեռնարկվող միջոցների մասին զեկույց, որը ներկայացվում է Հանձնաժողովի կոլեգիայի քննարկմանը անդամ պետությունների հետ համաձայնեցումից հետո և այդ թվում ներառում է՝

անդամ պետությունների սոցիալ–տնտեսական զարգացման արդյունքները (անդամ պետությունների սոցիալ–տնտեսական զարգացման առանցքային միտումները և մակրոտնտեսական քաղաքականության ոլորտում անդամ պետությունների կողմից ձեռնարկվող միջոցների վերլուծություն).

անդամ պետությունների սոցիալ–տնտեսական զարգացման հեռանկարները (անդամ պետությունների համար մակրոտնտեսական ռիսկերը, անդամ պետությունների սոցիալ–տնտեսական զարգացման կանխատեսումները և, ընդհանուր առմամբ, Եվրասիական տնտեսական միության սոցիալ–տնտեսական զարգացման կանխատեսումը).

մակրոտնտեսական քաղականության իրագործման առաջնայնություններ (անդամ պետությունների սոցիալ–տնտեսական զարգացման առաջնայնությունները՝ ընթացիկ տարվա համար, և անդամ պետությունների տնտեսական զարգացմանն ուղղված կառուցվածքային քաղաքականության ազգային միջոցների վերլուծությունը).

դ) համատեղ միջոցների վերաբերյալ առաջարկություններ՝ ուղղված անդամ պետությունների տնտեսական իրավիճակի հաստատունացմանը և տնտեսական զարգացման կայունացման բարձրացմանը (մշակվում են տնտեսական զարգացման կայունությունը որոշող մակրոտնտեսական ցուցանիշների քանակական արժեքները՝ անդամ պետությունների կողմից գերազանցելու դեպքում, տնտեսական զարգացման կայունությունը որոշող մակրոտնտեսական ցուցանիշների քանակական արժեքները՝ Մաքսային միության և Միասնական տնտեսական տարածքի անդամ պետությունների կողմից գերազանցելու դեպքում՝ Եվրասիական տնտեսական հանձնաժողովի կոլեգիայի 2014 թվականի հունիսի 25-ի թիվ 93 որոշմամբ հաստատված՝ տնտեսական իրավիճակի կայունացմանն ուղղված միջոցների մշակման և ընդունման կարգին համապատասխան).

ե) Եվրասիական տնտեսական միության տնտեսական զարգացման հիմնական ուղղությունները.

զ) անդամ պետությունների մակրոտնտեսական քաղաքականության հիմնական կողմնորոշիչները.

է) խնդիրները լուծելու համար այլ փաստաթղթեր, նյութեր և տեղեկություններ՝ Հանձնաժողովի լիազորություններին համապատասխան։

6. Սույն Կարգին համապատասխան տրամադրվող տեղեկությունները բաց են անդամ պետությունների համար։

7. Լիազորված մարմինների կողմից տրամադրվող տեղեկությունների հիման վրա՝ Հանձնաժողովի պատրաստած փաստաթղթերը և նյութերը, անդամ պետությունների հետ համաձայնեցնելով, տեղադրվում են Ինտերնետ ցանցում՝ Եվրասիական տնտեսական միության պաշտոնական կայքում։

8. Հանձնաժողովն ապահովում է անհրաժեշտ կազմակերպչական և տեխնիկական միջոցները և պատասխանատվություն է կրում ստացված տեղեկությունների՝ դրանց ոչ իրավաչափ կամ պատահական հասանելիությունից, ոչնչացումից, փոփոխումից, անիրավազոր պատճենումից կամ տարածումից պահպանության և պաշտպանության համար։»։